
[bookmark: _Hlk146281352]Tehniskā specifikācija
1. Vispārīgie nosacījumi

[bookmark: _Hlk200442774][bookmark: _Hlk202886609]1.1. Atsavināmās zemes kadastrālās uzmērīšanas darbi (turpmāk – vienskaitlī – Darbs, daudzskaitlī – Darbi) ietver privātpersonai piederošas zemes vienības, uz kuras atrodas daudzdzīvokļu dzīvojamā māja, sadali, veicot piespiedu dalītā īpašuma izbeigšanai noteiktās atsavināmās zemes kadastrālo uzmērīšanu un sadalāmās zemes vienības īpašniekam paliekošās zemes daļas kadastrālo uzmērīšanu atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un normatīvajos aktos zemes kadastrālās uzmērīšanas jomā noteiktajai atsavināmās zemes kadastrālās uzmērīšanas kārtībai.
1.2. Samaksa par Darbu tiek veikta atbilstoši atsavināmās un zemes īpašniekam paliekošās zemes vienības platībai, kas atbilst Finanšu aprēķinam (iepirkuma līguma 2. pielikums).
1.3. Informāciju Darbu izpildei (kadastra informāciju zemes kadastrālai uzmērīšanai un arhīvā glabātos zemes kadastrālās uzmērīšanas dokumentus) Izpildītājs saņem un Pasūtītājs kadastra objektu datu reģistrāciju Nekustamā īpašuma valsts kadastra informācijas sistēmā (turpmāk – Kadastra informācijas sistēma) veic bez papildus maksas. Ja Pasūtītājs pamatotu iemeslu dēļ atsaka kadastra objektu datu aktualizāciju Kadastra informācijas sistēmā, tad, atkārtoti iesniedzot zemes kadastrālās uzmērīšanas dokumentus, kadastra objektu datu aktualizāciju Kadastra informācijas sistēmā Izpildītājs apmaksā no saviem līdzekļiem.

2. Darba uzdevums un Darbu izpildes kārtība

2.1. Izpildītājs Darbus veic atbilstoši normatīvo aktu un iepirkuma līguma prasībām:
2.1.1. Darbus veic iepirkuma līguma norādītajā termiņā;
2.1.2. Darbu veikšanas vajadzībām Izpildītājs no Pasūtītāja saņem:
2.1.2.1. tiesiskā pamatojuma dokumentu – vietējās pašvaldības lēmumu par daudzdzīvokļu dzīvojamai mājai funkcionāli nepieciešamo zemesgabalu vai par funkcionāli nepieciešamā zemesgabala pārskatīšanu un grafisko pielikumu (oriģinālu vai atvasinājumu);
2.1.2.2. plānoto (projektēto) zemes vienību kadastra apzīmējumus;
2.1.2.3. Kadastra informācijas sistēmas teksta un ģeotelpiskos datus zemes kadastrālajai uzmērīšanai un arhīva dokumentus standartizētā formā par uzmērāmo objektu un par robežojošām zemes vienībām;
2.1.2.4. pēc Izpildītāja pieprasījuma citus Darbu izpildei nepieciešamos dokumentus;
[bookmark: _Hlk36648398]2.1.3. Darbu veikšanas vajadzībām Izpildītājs pieprasa un saņem informāciju no tiešās pārvaldes iestādēm, vietējās pašvaldības un citām institūcijām atbilstoši normatīvajiem aktiem zemes kadastrālās uzmērīšanas jomā;
2.1.4. Pieprasot Kadastra informācijas sistēmas teksta un ģeotelpiskos datus par uzmērāmo (sadalāmo) zemes vienību un zemes vienībām, kas robežojas ar to, portālā Kadastrs.lv kā papildus nepieciešamos dokumentus norāda tekstu "Atsavināmās ZKU, KA ____ (daudzdzīvokļu dzīvojamās mājas kadastra apzīmējums)";
2.1.5. Izpildītājs līdz kārtējā mēneša 5. datumam nosūta informāciju uz iepirkuma līguma 11.3. punktā minētajām elektroniskā pasta adresēm par zemes vienību kadastra apzīmējumiem, kuriem iepriekšējā mēnesī pieprasīti Kadastra informācijas sistēmas teksta un ģeotelpiskie dati atbilstoši Tehniskās specifikācijas 2.1.4. apakšpunktam;
2.1.6. Izpildītājs no Pasūtītāja saņem kredītrēķinu par Tehniskās specifikācijas 2.1.4. apakšpunktā pieprasītajiem Darbu veikšanas vajadzībām Kadastra informācijas sistēmas teksta un ģeotelpiskajiem datiem;
2.1.7. Personu uzaicināšanu piedalīties zemes kadastrālās uzmērīšanas darbos apvidū, zemes robežu izvērtēšanu un atjaunošanu, kā arī noteikšanu, robežas un situācijas uzmērīšanu apvidū veic saskaņā ar normatīvajiem aktiem zemes kadastrālas uzmērīšanas jomā;
2.1.8. Izpildītājs nodrošina robežas ierīkošanai apvidū nepieciešamos robežzīmju veidus un nostiprina robežpunktu centrus ar robežzīmēm, izņemot, ja par robežzīmi tiek noteikti apvidū pastāvoši situācijas elementi vai, ja robežpunkti ar robežzīmēm nav nostiprināmi atbilstoši normatīvajiem aktiem zemes kadastrālas uzmērīšanas jomā;
2.1.9. Izpildītājs fotografē visas atbilstoši normatīvajiem aktiem zemes kadastrālās uzmērīšanas jomā atjaunotās un ierīkotās robežzīmes apvidū. Kur tas iespējams, robežzīmi fotografē pret tuvāko situācijas elementu. Fotofiksāciju vienmēr veic žoga stabiem vai to stūriem, kā arī būves pamatiem vai sienu stūriem un koka stabiem, kas noteikti kā robežzīmes. Fotogrāfijām jābūt ģeoreferencētām – ar ierīces pievienotām koordinātām, kas skatāmas fotogrāfijas rekvizītos. Fotogrāfijas iesniedz Pasūtītajam elektroniski, ievietojot elektroniskajā zemes kadastrālās uzmērīšanas lietā MS Word dokumentā vai ekvivalentā. Fotogrāfiju MS Word dokumenta vai ekvivalenta elektroniskā faila nosaukumā ietver zemes vienības kadastra apzīmējumu, robežpunkta numuru plānā un fotografēšanas virzienu pret debespusi;
2.1.10. Izpildītājs jaunizveidotajām zemes vienībām normatīvajos aktos zemes kadastrālās uzmērīšanas jomā noteiktajā kārtībā izgatavo zemes robežu plānu, situācijas plānu ar aktuālu informāciju.
2.2. Izpildītājs Darbus pabeidz un Darbu rezultātā sagatavo zemes kadastrālās uzmērīšanas dokumentus un elektronisko zemes kadastrālās uzmērīšanas lietu kadastra objekta reģistrācijai Kadastra informācijas sistēmā iesniedzot Pasūtītājam ne vēlāk kā 95 kalendāro dienu laikā no dienas, kad iepirkuma līgums ir abpusēji parakstīts.

3. Darba nodošana

3.1. Izpildītājs sagatavo vienu elektronisko zemes kadastrālās uzmērīšanas lietu visām vienlaikus uzmērītajām zemes vienībām, kas ietilpst vienā nekustamajā īpašumā.
[bookmark: _Hlk87975242]3.2. Izpildītājs datu aktualizācijai Kadastra informācijas sistēmā portālā Kadastrs.lv iesniedz sagatavoto elektronisko zemes kadastrālās uzmērīšanas lietu, plānus un attiecīgajā Pasūtītāja reģionālās pārvaldes klientu apkalpošanas centrā ar pavadzīmi iesniedz papīra formā sagatavotos zemes kadastrālās uzmērīšanas dokumentus. Par dokumentu pārsūtīšanu uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti, atbilstoši Pasūtītāja tīmekļvietnē publicētajai informācijai tiek piemērota maksa saskaņā ar valsts akciju sabiedrības "Latvijas Pasts" izcenojumu.
3.3. Pēc datu reģistrācijas Kadastra informācijas sistēmā Pasūtītāja reģionālās pārvaldes Mērniecības datu apstrādes daļas vadītājs sagatavo iepirkuma līguma 3. pielikumā norādīto atsavināmās un zemes īpašniekam paliekošās zemes kadastrālās uzmērīšanas darbu pieņemšanas aktu (turpmāk – Darbu pieņemšanas akts), kas parakstīts ar drošu elektronisko parakstu ar laika zīmogu. Pasūtītājs nosūta to Izpildītājam uz iepirkuma līguma 11.4. punktā norādīto elektroniskā pasta adresi.

